Veikau

Na veikau e dua na vanua levu e lewena na vunikau. E drau na ivakamacala dodonu cake ni veikau e vakayagataki e vuravura raraba, ka oka kina na veika me vaka na levu ni vunikau, na kena cecere na vunikau, na kena vakayagataki na qele, na kena tu vakalawa kei na kena cakacaka na veika bula.

Veikau e kaukauwa duadua na ivakarau veika bula e vuravura, ka ra sa veiwaseyaki tu ena veiyasai vuravura. Na veikau e vakavuna na 75% veika e buli taumada ena biosfera e vuravura, ka tiko kina e 80% veika bula e vuravura. Na kena rawati taumada e vakadeitaki ni 21.9 na gigatani ni kaboni ena dua na yabaki me baleta na veikau ni draki katakata, 8.1 me baleta na veikau ni draki matau katakata, kei na 2.6 me baleta na veikau borea.

Veikau ena veivanua duidui kei na veivanua cecere e bulia na veivanua duidui sara: na veikau borea wavolita na veiulunivanua, veikau ni draki katakata wavolita na Equator, kei na veikau ni draki matau katakata ena latitude e lomadonu. Na vanua cecere e dau tokona na veikau tautauvata kei ira ena latitude cecere, kei na levu ni uca e tara talega na ibulibuli ni veikau.

Na vanua veikau e rauta na veimama na ekatea (1 kei na 1/4 eka), me sivia na lima na mita na kena cere, me sivai 10 na pasede cokocoko ne kena tuvuka.

Qo e sega ne okati kina na veikau ena were, ba ni senikau igadigadi kei na loga ni veikau vuata.

Na bula vakatamata kei na veikau erau veivakauqeti ena sala vinaka kei na sala ca. Na veikau e vakarautaka na veiqaravi ni ivakarau veika bula vei ira na tamata ka veiqaravi me vanua ni saravanua. E rawa tale ga ni vakaleqa na nodra bula na tamata na veikau. Na veika e cakava na tamata, wili kina na kena tamusuki na iyaubula ni veikau, e rawa ni vakaleqa na veika bula ena veikau.

Category:Veikau
Category:Vunikau